สรุปภาวะตลาดต่างประเทศ
สรุปภาวะตลาดต่างประเทศประจำวันที่ 2 ส.ค. 2561
3 ส.ค. 2561

ดัชนีดาวโจนส์ตลาดหุ้นนิวยอร์กปิดขยับลงเล็กน้อยเมื่อคืนนี้ (2 ส.ค.) ขณะที่ดัชนี S&amp;P 500 และ Nasdaq ต่างปิดในแดนบวก โดยได้แรงหนุนจากการพุ่งขึ้นของหุ้นแอปเปิลจนทำสถิติเป็นบริษัทจดทะเบียนแห่งแรกของสหรัฐและของโลกที่มีมูลค่าตลาดแตะ 1 ล้านล้านดอลลาร์ ซึ่งช่วยบดบังความวิตกกังวลเกี่ยวกับสถานการณ์ความขัดแย้งทางการค้าที่ตึงเครียดระหว่างสหรัฐและจีน
ดัชนีเฉลี่ยอุตสาหกรรมดาวโจนส์ปิดที่ 25,326.16 จุด ลดลง 7.66 จุด หรือ -0.03% ดัชนี S&amp;P 500 ปิดที่ 2,827.22 จุด เพิ่มขึ้น 13.86 จุด หรือ 0.49% ดัชนี Nasdaq ปิดที่ 7,802.69 จุด เพิ่มขึ้น 95.40 จุด หรือ 1.24%
 
ตลาดหุ้นยุโรปปิดร่วงลงเมื่อคืนนี้ (2 ส.ค.) หลังจากที่แบงก์ชาติอังกฤษประกาศขึ้นดอกเบี้ย 0.25% ตามคาดในการประชุมเมื่อวานนี้ ขณะเดียวกัน นักลงทุนมีความวิตกกังวลเกี่ยวกับสงครามการค้าระหว่างสหรัฐกับจีนที่มีแนวโน้มรุนแรงขึ้น
ดัชนี Stoxx Europe 600 ร่วงลง 0.8% ปิดที่ 386.64 จุด
ดัชนี DAX ตลาดหุ้นเยอรมันปิดที่ 12,546.33 จุด ลดลง 190.72 จุด หรือ 1.50% ดัชนี CAC-40 ตลาดหุ้นฝรั่งเศสปิดที่ 5,460.98 จุด ลดลง 37.39 จุด หรือ 0.68% ดัชนี FTSE 100 ตลาดหุ้นลอนดอนปิดที่ 7,575.93 จุด ลดลง 76.98 จุด หรือ 1.01%
 
ตลาดหุ้นลอนดอนปิดลบเมื่อคืนนี้ (2 ส.ค.) เนื่องจากนักลงทุนยังคงวิตกกังวลเกี่ยวกับสงครามการค้าระหว่างสหรัฐกับจีนที่มีแนวโน้มว่าจะทวีความรุนแรงขึ้น ขณะที่แบงก์ชาติอังกฤษประกาศขึ้นดอกเบี้ย 0.25% ตามคาดในการประชุมเมื่อวานนี้
ดัชนี FTSE 100 ตลาดหุ้นลอนดอนลดลง 76.98 จุด หรือ 1.01% ปิดที่ 7,575.93 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กเมื่อคืนนี้ (2 ส.ค.) ปิดปรับตัวขึ้นเป็นครั้งแรกในรอบ 3 วัน โดยนักลงทุนเข้าซื้อเก็งกำไรหลังราคาน้ำมันดิบร่วงหนักแตะระดับต่ำสุดในรอบกว่า 1 เดือน ประกอบกับตลาดได้แรงหนุนจากข้อมูลที่เผยให้เห็นว่า สต็อกน้ำมันดิบ ณ จุดส่งมอบ คุชชิ่ง โอกลาโฮมา ลดลงอย่างมาก รวมทั้งยังได้ปัจจัยสนับสนุนจากสถานการณ์ตึงเครียดทางภูมิรัฐศาสตร์ที่เพิ่มสูงขึ้น
สัญญาน้ำมันดิบ WTI ส่งมอบเดือนก.ย. เพิ่มขึ้น 1.30 ดอลลาร์ หรือ 1.9% ปิดที่ 68.96 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. เพิ่มขึ้น 1.06 ดอลลาร์ หรือ 1.5% ปิดที่ 73.45 ดอลลาร์/บาร์เรล
 
สัญญาทองคำตลาดนิวยอร์กปิดร่วงลงเมื่อคืนนี้ (2 ส.ค.) ภายหลังจากที่คณะกรรมการกำหนดนโยบายของธนาคารกลางสหรัฐจะแถลงมติการประชุมว่า จะค่อยๆปรับขึ้นอัตราดอกเบี้ยในปีนี้
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 7.50 ดอลลาร์ หรือ 0.61% ปิดที่ 1,220.10 ดอลลาร์/ออนซ์ ซึ่งเป็นระดับต่ำสุดนับตั้งแต่กลางเดือนก.ค. 2560
สัญญาโลหะเงินส่งมอบเดือนก.ย. ลดลง 6.7 เซนต์ หรือ 0.43% ปิดที่ 15.385 ดอลลาร์/ออนซ์
สัญญาพลาตินัมส่งมอบเดือนต.ค. ปรับตัวขึ้น 11.00 ดอลลาร์ หรือ 1.35% ปิดที่ 828.20 ดอลลาร์/ออนซ์
สัญญาพัลลาเดียมส่งมอบเดือนก.ย. บวก 0.4% ปิดที่ 915.50 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (2 ส.ค.) เนื่องจากนักลงทุนได้ซึมซับแถลงการณ์ประชุมคณะกรรมการนโยบายการเงิน (FOMC) ธนาคารกลางสหรัฐเดือนส.ค.
ยูโรอ่อนค่าลงเมื่อเทียบกับดอลลาร์ ที่ระดับ 1.1584 ดอลลาร์ จากระดับ 1.1664 ดอลลาร์ ขณะที่เงินปอนด์อ่อนค่าลงสู่ระดับ 1.3019 ดอลลาร์สหรัฐ จากระดับ 1.3127 ดอลลาร์สหรัฐ ส่วนดอลลาร์ออสเตรเลียอ่อนค่าลงสู่ระดับ 0.7361 ดอลลาร์ จากระดับ 0.7399 ดอลลาร์
ดอลลาร์แข็งค่าเมื่อเทียบกับเยน ที่ระดับ 111.70 เยน จากระดับ 111.57 เยน แต่แข็งค่าเมื่อเทียบกับฟรังก์สวิส ที่ระดับ 0.9956 ฟรังก์สวิส จากระดับ 0.9919 ฟรังก์สวิส
 